**СЪОБЩЕНИЕ**

**Уважаеми млади фермери, ползватели по договори, сключени при условията на подмярка 6.1 от ПРСР 2014-2020**

Напомняме Ви, че в срок от 15 дни след получаване на първото плащане по договора за подпомагане е необходимо да поставите на видно за обществеността място и да поддържате плакат/табела с размер не по-малък от формат А3, съдържащ информация за дейността, подпомагана от ЕЗФРСР.

Ползвателите на помощта имат задължение да публикуват на професионалната си електронна страница, ако имат такава, кратко описание на подпомаганата дейност. Описанието трябва да включва целите и резултатите от дейността, като подчертава финансовото подпомагане от ЕС.

Тези задължения на ползватели по сключени при условията на подмярка 6.1 от ПРСР 2014-2020г. договори за предоставяне на безвъзмездна финансова помощ са залегнали в разпоредбите на чл.47 от Наредба № 14/2015г. и чл.16 от сключените договори.